Üdv! A macskaeledelekkel kapcsolatban lenne néhány kérdésem. Azt olvastam,hogy az olcsóbb tápok (Whiskas, Kitekat, Friskies stb.)tele vannak színezékekkel, ízfokozóval, valamint olyan anyagot tesznek bele, amitől rászokik a macska és csak egy fajtát akar megenni.Ez igaz? 3 hónapos kiscicám Friskies Juniort kap, és nagyon szereti. Drága tápokra nincs pénzem. A MultiFit Junior jobb, mint a Friskies Junior? Hány hónapos kortól adhatok felnőtt macskáknak való tápot a cicának? Ha 30% hús van egy száraztápban, az már jónak számít? Válaszát előre is köszönöm.
Fressnapf.huKérdés-válasz Üdv! A macskaeledelekkel kapcsolatban le... Állatorvos válaszol
A prémium kategóriás tápok természetesen jobb minőségű alapanyagokból készülnek, de szó sincs róla, hogy akár a Friskies, akár a Multi Fit ártalmas anyagokat tartalmazna. Ne aggódjon, biztonságosan etetheti ezekkel a tápokkal is a kiscicát. Minden tápon rajta van, hogy milyen életkorban ajánlott az etetése, de általában egy éves kor felett már felnőtt macskáknak való ételt kell adni. Nyugodtan próbálja ki a Multi Fit tápot is, adhatja felválta a Friskies eledellel, így legalább többféle ételt is szívesen elfogyaszt a cica. Figyelni kell az állat székletét, gyarapodását. Ha szép formáltat ürít, energikus, játékos, fejlődik, akkor nem lehet a táplálékkal probléma.